Készítette: Viszugyelné Tanárki Erika

Székesfehérvári Széna Téri Általános Iskola

**Óravázlat**

**Centauri: A visszatérés ígérete** (Szitakötő folyóirat 2010/3/11)

**Centauri: Nyiss éttermet** (Szitakötő folyóirat 2010/4/12)

1. Ráhangolódás: Kányádi Sándor : Valami készül c. versét meghallgatjuk

Megbeszéljük, hogy az ősz beköszöntéséről szól a vers. A gyerekek elmondják nekik mit jelent ez az évszak.

Mi történik a természetben?

Madaraink egy része elköltözik, egy része nálunk marad.

2. Közösen elolvassuk A visszatérés ígérete c. cikket,ami az őszről és költöző madarainkról ír.

*1.Segédanyag*: Molnár Erika – Feladatlap: páros munkában megoldani, majd ellenőrzés

Mit hangsúlyoz ki a cikk utolsó 3 mondata? – A visszatérésre helyezi a hangsúlyt, és hogy mi is várjuk vissza madarainkat, mert ez sajnos nem is olyan könnyű feladat nekik.

*2. Segédanyag*: Virághné Obola Judit – Füstifecske játék

3. De nem minden madár költözik el. Mi van azokkal a fajokkal, akik itt maradnak télen? Rájuk miért és hogyan kell vigyáznunk?

Nyiss éttermet c. cikk elolvasása. ( Ez szerves folytatása az előző cikkünknek.)

Röviden megbeszélni miről szól. Majd 4 csapatot alakítunk. az olvasmányt 4 részre osztjuk. Minden csapat kap 1-1 részt. A feladat az lesz, hogy írjanak a kijelölt részükhöz 5-5 kérdést.

Ha kész vannak a kérdések, az egyes csapat átadja a kérdéseit a kettes csapatnak, a kettes a hármasnak, a hármas a négyesnek, a négyes az egyesnek. Válaszolnak egymás kérdéseire. Majd megbeszéljük, hogy a másik csapat jól válaszolt-e a kapott kérdésekre.( Ha van idő körbe mehetnek a kérdések úgy, hogy mindenkihez eljusson az összes kérdés és csak utána ellenőrizzük.)

*3. Segédanyag:* Vitai Anita óravázlatából a rejtvény

4. Az óra zárásaként interaktív táblán 8-10 madárkép. Szét kell válogatni, hogy melyik a költöző, melyik az állandó madarunk.

Utolsó feladatként ételek, magok képei, középen madáretető. Be kell húzni az etetőbe, hogy melyikkel lehet télen etetni a madarakat.

5. Óra értékelése. Gyerekek smileik-kal értékeljenek.